Badaling

Badaling  (kinesisk: 八达岭, pinyin: Bādálǐng), en storkommune i fylket Yanqing i Beijing, er stedet for den strekningen av Den kinesiske mur som er den mest besøkte av turister. Det ligger ca. 70 km nordvest for sentrum av Beijing, men fremdeles innenfor grensene til byprovinsen. 

Den delen av muren som ligger i Badaling ble først bygd under Ming-dynastiet, og er blitt omfattende restaurert og stedvis nesten fullstendig gjenoppbygd etter 1957. 
 
Dette var den første del av muren som ble tilgjengelig for turister etter at Folkerepublikken Kina ble proklamert.

Det var hit den amerikanske president Richard Nixon med kone ble bragt av visestatsminister Lǐ Xiānniàn den 24. februar 1972, under det besøk som innvarslet store forandringer av relasjonene mellom Beijing og Washington.

Eksterne lenker 
  
 Badalings store mur 75 fotografier

Yanqing
Politiske territorielle enheter på fjerderangsnivå i Kina
Storkommuner i Beijing
Byggverk i Beijing
Den kinesiske mur
Oppføringer på Folkerepublikken Kinas liste over nasjonale historiske minnesmerker og kulturgoder
Fjell i Kina
Fjell over 1000 meter